**โครงการศึกษาอบรม**

สิ่งที่ส่งมาด้วย 1.

**หลักสูตรการบริหารกิจการบ้านเมืองที่ดี สำหรับบุคลากรองค์กรปกครองส่วนท้องถิ่น รุ่นที่ 2**

**.........................................................................**

1. **หลักการและเหตุผล**

รัฐธรรมนูญแห่งราชอาณาจักรไทย พุทธศักราช 2560 มาตรา ๗๖ ระบุว่ารัฐพึงพัฒนาระบบ การบริหารราชการแผ่นดินทั้งราชการส่วนกลาง ส่วนภูมิภาค ส่วนท้องถิ่น และงานของรัฐอย่างอื่น ให้เป็นไปตามหลักการบริหารกิจการบ้านเมืองที่ดี โดยหน่วยงานของรัฐต้องร่วมมือและช่วยเหลือกันในการปฏิบัติหน้าที่ เพื่อให้การบริหารราชการแผ่นดิน การจัดทําบริการสาธารณะและการใช้จ่ายเงินงบประมาณมีประสิทธิภาพสูงสุด เพื่อประโยชน์สุขของประชาชน รวมทั้งพัฒนาเจ้าหน้าที่ของรัฐให้มีความซื่อสัตย์สุจริต และมีทัศนคติ เป็นผู้ให้บริการประชาชนให้เกิดความสะดวก รวดเร็วไม่เลือกปฏิบัติ และปฏิบัติหน้าที่อย่างมีประสิทธิภาพ ประกอบกับยุทธศาสตร์ชาติ 20 ปี (พ.ศ. 2561 - 2580) ยุทธศาสตร์ที่ 6 การปรับสมดุลและการพัฒนาระบบบริหารจัดการภาครัฐ มีประเด็นยุทธศาสตร์ที่เน้นการปรับเปลี่ยนภาครัฐยึดหลัก “ภาครัฐของประชาชนเพื่อประชาชนและประโยชน์ส่วนรวม” โดยภาครัฐต้องมีขนาดที่เหมาะสมกับบทบาทภารกิจ และแยกแยะบทบาทหน่วยงานของรัฐที่ทําหน้าที่ในการกํากับหรือในการให้บริการในระบบเศรษฐกิจที่มีการแข่งขัน มีขีดสมรรถนะสูง ยึดหลักธรรมาภิบาล ปรับวัฒนธรรมการทํางานให้มุ่งผลสัมฤทธิ์และผลประโยชน์ส่วนรวม มีความทันสมัยและพร้อมที่จะปรับตัวให้ทันต่อการเปลี่ยนแปลงของโลกอยู่ตลอดเวลา

การปกครองส่วนท้องถิ่นนับเป็นรากฐานของการปกครองระบอบประชาธิปไตย สนับสนุนวัตถุประสงค์ทางการปกครองของรัฐบาลในอันที่จะรักษาความมั่นคงและความผาสุกของประชาชน ยึดหลักการกระจายอำนาจปกครอง โดยประชาชนมีส่วนร่วมในการปกครองตนเอง การปกครองท้องถิ่นสามารถสนองตอบความต้องการของท้องถิ่นได้ตรงเป้าหมายและมีประสิทธิภาพ บุคลากรส่วนท้องถิ่นจึงเป็น ผู้มีบทบาทสำคัญในการพัฒนาท้องถิ่น และระบบการบริหารจัดการ เพื่อให้ประชาชนในท้องถิ่นได้รับการบริการที่ดี คุ้มค่า มีประสิทธิภาพ ตอบสนองต่อความต้องการของประชาชนในท้องถิ่นโดยยึดหลักการบริหารกิจการบ้านเมืองที่ดี เพื่อให้เกิดประโยชน์สุขของประชาชน และมุ่งสู่การเป็น อปท. 4.0

สถาบันส่งเสริมการบริหารกิจการบ้านเมืองที่ดี สำนักงาน ก.พ.ร. มีวัตถุประสงค์หลักในการส่งเสริมให้มีการพัฒนาการบริหารจัดการภาครัฐที่ดี รวมถึงการส่งเสริมและดำเนินการให้มีการฝึกอบรมและ พัฒนาข้าราชการและเจ้าหน้าที่ของรัฐเพื่อเสริมสร้างการบริหารกิจการบ้านเมืองที่ดี ได้พิจารณาเห็นว่า เพื่อเป็นการส่งเสริมองค์ความรู้ ความเข้าใจและตระหนักถึงความสำคัญในการบริหารจัดการขององค์กรปกครองส่วนท้องถิ่นตามหลักการบริหารกิจการบ้านเมืองที่ดี จึงได้จัดการศึกษาอบรมหลักสูตร “การบริหารกิจการบ้านเมืองที่ดี สำหรับบุคลากรองค์กรปกครองส่วนท้องถิ่น” ขึ้นเป็นรุ่นที่ 2

1. **วัตถุประสงค์**
   1. เพื่อเสริมสร้างความรู้ ความเข้าใจของผู้เข้ารับการศึกษาอบรมเกี่ยวกับหลักการบริหารกิจการบ้านเมืองที่ดี สามารถนำไปประยุกต์ใช้ในการบริหารจัดการองค์กรปกครองส่วนท้องถิ่นได้เพื่อนำพาท้องถิ่นสู่ อปท. 4.0
   2. เพื่อพัฒนาศักยภาพของผู้เข้ารับการศึกษาอบรมในการเสริมสร้างวิสัยทัศน์ มุมมองการบริหารจัดการขององค์กรให้สอดรับกับรัฐธรรมนูญแห่งราชอาณาจักรไทย พุทธศักราช 2560 และผลกระทบจากการเปลี่ยนแปลงทางเทคโนโลยีอย่างพลิกผัน (Disruptive Technology)
   3. เพื่อสร้างบุคลากรขององค์กรปกครองส่วนท้องถิ่นที่มีคุณธรรม จริยธรรม และยึดมั่น ในหลักการบริหารกิจการบ้านเมืองที่ดี
   4. เพื่อให้ผู้เข้ารับการศึกษาอบรมมีการแลกเปลี่ยนเรียนรู้ประสบการณ์เกี่ยวกับการบริหารจัดการองค์กรปกครองส่วนท้องถิ่น สามารถทำงานเชิงบูรณาการในระหว่างหน่วยงานได้อย่างมีประสิทธิภาพ
2. **รายละเอียดและโครงสร้างและเนื้อหาหลักสูตร**

3.1 บรรยาย จำนวน 18 ชั่วโมง ประกอบด้วยวิชา ดังนี้

1) การเสริมสร้างธรรมาภิบาลในภาครัฐ

วิทยากร : ศาสตราจารย์พิเศษ ธงทอง จันทรางศุ

2) ทิศทางและแนวทางการบริหารจัดการสู่องค์กรปกครองส่วนท้องถิ่น 4.0

วิทยากร : นายธนา ยันตรโกวิท

3) การบริหารกิจการบ้านเมืองที่ดีและการพัฒนาระบบราชการ

วิทยากร : นายปกรณ์ นิลประพันธ์ เลขาธิการ ก.พ.ร.

4) การบริหารจัดการองค์กรปกครองส่วนท้องถิ่นตามรัฐธรรมนูญ

แห่งราชอาณาจักรไทย พุทธศักราช 2560

วิทยากร : ศาสตราจารย์ ดร. ชาติชาย ณ เชียงใหม่

5) การนำนวัตกรรมดิจิทัลเทคโนโลยีมาขับเคลื่อนสู่ อปท. 4.0

วิทยากร : อาจารย์ดนัยรัฐ ธนบดีธรรมจารี

6) แนวทางการตรวจสอบองค์กรปกครองส่วนท้องถิ่นของสำนักงานการตรวจเงินแผ่นดิน: กรณีศึกษา

วิทยากรผู้ทรงคุณวุฒิจากสำนักงานการตรวจเงินแผ่นดิน

3.2 การศึกษาดูงานต่างประเทศ (ประเทศญี่ปุ่น) ซึ่งเป็นประเทศที่มีความก้าวหน้าในเรื่องเทคโนโลยี นวัตกรรมการบริหารจัดการองค์กร การบริหารจัดการขยะ การบริหารจัดการสิ่งแวดล้อม การมีส่วนร่วมระหว่างภาครัฐและประชาชน จำนวน 12 ชั่วโมง

1. **ระยะเวลาในการศึกษาอบรม**

ศึกษาอบรมในประเทศ ระหว่างวันที่ 10 – 12 กรกฎาคม 2562

ศึกษาดูงานต่างประเทศ (ประเทศญี่ปุ่น) ระหว่างวันที่ 1 – 6 สิงหาคม 2562

1. **สถานที่ในการฝึกอบรม**

* ศึกษาอบรม ณ ห้องประชุมสำนักงานคณะกรรมการพัฒนาระบบราชการ

ศูนย์ราชการเฉลิมพระเกียรติ 80 พรรษาฯ อาคารรัฐประศาสนภักดี (อาคารบี) ชั้น 9

* ศึกษาดูงานต่างประเทศ ณ ประเทศญี่ปุ่น

1. **กลุ่มเป้าหมาย**

ผู้บริหารและบุคลากรองค์กรปกครองส่วนท้องถิ่น เช่น นายก รองนายก ที่ปรึกษานายก เลขานุการนายก สมาชิกสภาฯ ข้าราชการ พนักงาน อปท. และผู้ที่สนใจทั่วไป จำนวนประมาณ 40 คน

1. **อัตราค่าธรรมเนียมหลักสูตร**

89,000 บาท/คน (รับจำนวน 40 คน/รุ่น)

**หมายเหตุ :**

* ค่าใช้จ่ายข้างต้น ประกอบด้วย ค่าธรรมเนียมวิชาการ ค่าวิทยากร ค่าอาหาร ค่าเอกสาร ค่าอุปกรณ์เครื่องเขียน กระเป๋าใส่เอกสาร เสื้อแจ๊กเก็ตของรุ่น และค่าใช้จ่ายในการศึกษา ดูงานต่างประเทศ ทั้งนี้ ไม่รวมค่าใช้จ่ายในการเดินทางมาศึกษาอบรม ไม่รวมค่าที่พักระหว่างการศึกษาอบรมในประเทศ และไม่รวมค่าใช้จ่ายในการเดินทางไปยังท่าอากาศยานสุวรรณภูมิ
* ค่าธรรมเนียมดังกล่าวอาจมีการเปลี่ยนแปลงตามความเหมาะสม

1. **ผลที่คาดว่าจะได้รับ**
   1. ผู้เข้ารับการศึกษาอบรมเป็นบุคลากรที่มีความรู้ ความเข้าใจ สามารถบริหารงานตามหลัก การบริหารกิจการบ้านเมืองที่ดีได้อย่างมีประสิทธิภาพ
   2. ผู้เข้ารับการศึกษาอบรมเป็นผู้มีคุณธรรม จริยธรรม เป็นแบบอย่างที่ดีขององค์กร
   3. ผู้เข้ารับการศึกษาอบรมเป็นผู้มีวิสัยทัศน์ สามารถนำการเปลี่ยนแปลงในการบริหารจัดการองค์กรให้สามารถตอบสนองความต้องการของประชาชน สอดรับกับรัฐธรรมนูญแห่งราชอาณาจักรไทย พุทธศักราช 2560 และสถานการณ์ที่เปลี่ยนแปลงไป เพื่อขับเคลื่อนองค์กรปกครองส่วนท้องถิ่นสู่ อปท. 4.0 อันเป็นการพัฒนาประเทศเพื่อประโยชน์สุขของประชาชนได้อย่างแท้จริง

**9**. **ผู้รับผิดชอบโครงการ**

สถาบันส่งเสริมการบริหารกิจการบ้านเมืองที่ดี สำนักงาน ก.พ.ร.

**10. การลงทะเบียน**

* รับสมัครตั้งแต่วันที่ 7 มิถุนายน ถึงวันที่ 3 กรกฎาคม 2562
* ประกาศรายชื่อผู้มีสิทธิ เข้ารับการศึกษาอบรม วันที่ 5 กรกฎาคม 2562
* ผู้ที่สนใจ สามารถลงทะเบียนได้ โดยส่งใบลงทะเบียน (ตามแนบ) ไปที่

โครงการศึกษาอบรมหลักสูตรการบริหารกิจการบ้านเมืองที่ดี

สำหรับบุคลากรองค์กรปกครองส่วนท้องถิ่น

สถาบันส่งเสริมการบริหารกิจการบ้านเมืองที่ดี สำนักงาน ก.พ.ร.

ศูนย์ราชการเฉลิมพระเกียรติ 80 พรรษา

เลขที่ 120 หมู่ 3 ชั้น 9 อาคารรัฐประศาสนภักดี

ถนนแจ้งวัฒนะ แขวงทุ่งสองห้อง เขตหลักสี่ กรุงเทพฯ 10210

หมายเลขโทรศัพท์ 0 2141 9021 และ 0 2141 8998 หรือ 09 5485 4059

E-mail : [localgov@igpthai.org](mailto:localgov@igpthai.org)

**11. วิธีชำระค่าลงทะเบียน**

ชำระโดยวิธีโอนเงินเข้าบัญชีออมทรัพย์

ธนาคารกรุงไทย จำกัด (มหาชน) สาขาศูนย์ราชการฯ แจ้งวัฒนะ (อาคาร บี)

ชื่อบัญชี : สถาบันส่งเสริมการบริหารกิจการบ้านเมืองที่ดี

เลขที่บัญชี : 955-0-09554-1

\*\*\*โดยผู้สมัครจะต้องชำระค่าธรรมเนียมที่ทางธนาคารเรียกเก็บเอง\*\*\*

**หมายเหตุ** : เมื่อท่านชำระค่าลงทะเบียนเรียบร้อยแล้ว กรุณาส่งเอกสารหลักฐานการโอนเงิน โดยระบุชื่อผู้เข้ารับการศึกษาอบรมและหน่วยงาน มายัง E-mail : [localgov@igpthai.org](mailto:localgov@igpthai.org) ทั้งนี้ ท่านสามารถตรวจสอบเอกสารหลักฐานการโอนเงิน ได้ที่โทรศัพท์หมายเลข 0 2141 9021 และหากต้องการข้อมูลเพิ่มเติม ติดต่อได้ที่ คุณปาริชาติ คมขำ และคุณเจนจิรา ช้างแก้ว โทร. 0 2141 9021, 0 2141 8998 หรือ 09 5485 4059

..................................................................................